Comença el termini d'inscripció per al programa Menuda Pasqua 2018
14 de març 2018

![Imagen 1](/media/ay0hckqa/75-imagen-1.jpg)![Imagen 2](/media/vfkg4nf1/75-imagen-2.jpg)

La regidoria de Joventut l'Ajuntament de Sagunt conscient de la importància de dotar de contingut l'ampli temps lliure dels nostres menors en les vacances, ha organitzat el programa d'educació en el temps lliure ‘Menuda Pasqua 2018’.

  

El programa inclou, per una banda, una Festa Pasqüera que es realitzarà el 29 de març de 10 a 14 hores al Casal Jove del Port de Sagunt, una activitat gratuita i sense inscripció, que inclourà una Zona Ludoespai amb piscina de boles; jocs (balancins, túnels i sambori); Pilotes gegants; Jocs de punteria; Jocs en gran grup. Zona Multijocs amb Diana gegant de velcro;  Futgol; connecta 4 així com també una zona de Tallers Face painting; Manualitats divertides; Mil formes amb els globus, etcétera.

  

Així mateix, la mateixa vesprada del 29 de març es realitzarà a les 17.30 hores una activitat de contacontes, Contes per salvar el planeta, a càrrec de la companyia “Bruixes Maduixes” i sota la direcció de Xusa Miñana Mascarell

  

Per altra banda, el plat fort del programa Menuda Pasqua 2018 arribarà els dies 3, 4, 5 i 6 d’abril, de 9 a 13 hores, encara que existix la possibilitat de deixar al menor en el centre a partir de les 8 h i fins a les 14 h. En este programa es realitzaran activitats que inclouran tallers de manualitats, grans jocs i excursions, entre d’altres. Els destinataris d’este programa seran xiquets i xiquetes matriculats en qualsevol curs des del segon cicle d'infantil fins al tercer cicle d'educació primària (nascuts des de l'any 2006 fins al 2014, ambdós inclosos). El preu per participar serà de 8 euros (24 euros per quatre dies). El lloc on es realitzaran les activitats serà al Casal Jove del Port de Sagunt i al col·legi públic Cronista Chabret. 

  

Les inscripcions es podran realitzar fins el pròxim 27 de març al Centre Cultural Mario Monreal de Sagunt (C/ Roma 9-2, telf. 96 265 58 80) i al Casal Jove del Port de Sagunt (C/ Vent de Marinada, s/n, telf. 96 268 34 39). Les places són limitades.

​  

  

![](/media/tm1o0hz1/75-imagen-3.jpg)

​

*   [](http://www.facebook.com/sharer.php?u=https://aytosagunto.es/va/actualitat/comenca-el-termini-d-inscripcio-per-al-programa-menuda-pasqua-2018/ "Facebook")
*   [](http://twitter.com/share?url=https://aytosagunto.es/va/actualitat/comenca-el-termini-d-inscripcio-per-al-programa-menuda-pasqua-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-el-termini-d-inscripcio-per-al-programa-menuda-pasqua-2018/ "Linked In")
*   [](mailto:?body=https://aytosagunto.es/va/actualitat/comenca-el-termini-d-inscripcio-per-al-programa-menuda-pasqua-2018/)